עודד ערן (בנקאי)

עודד ערן (28 במאי 1955 – 23 ביוני 2020) היה עורך דין ישראלי. כיהן כיושב ראש מועצת המנהלים של בנק הפועלים ונשיא איגוד הבנקים בישראל.

ביוגרפיה
ערן היה בעל תואר ראשון ושני (סיים ב-1983) במשפטים באוניברסיטת תל אביב ובעל תואר מוסמך בספרות בהצטיינות מאוניברסיטת תל אביב וכן תואר ראשון במדעי הרוח מהאוניברסיטה הפתוחה. היה חבר הוועד המנהל של אוניברסיטת תל אביב.

התמחה ועבד במשרד עו"ד פרופ' יוסף גרוס. בשנים 1983–1987 עבד כעורך דין בארצות הברית. בשנים 1987–2010 היה שותף במשרד עורכי דין גולדפרב, לוי, ערן, מאירי, צפריר ושות'. אחרי איחוד המשרד עם משרד מ. זליגמן ושות', והקמת משרד גולדפרב זליגמן - עורכי דין, שימש כיועץ מיוחד למשרד. באותה תקופה יעץ גם לאנשי עסקים שונים, והשלים לימודי תואר שני בספרות.

ערן ליוה כעורך דין את בנק הפועלים, ואת בעלת השליטה בבנק, שרי אריסון. ב-18 בפברואר 2016 מונה כדירקטור בבנק. ב-1 בינואר 2017 החל לכהן כיו"ר מועצת המנהלים של הבנק, במקום יאיר סרוסי.

ב-23 ביוני 2020 נפטר לאחר מאבק במחלה ממארת, יומיים לאחר שהודיע על פרישה מתפקידו. היה נשוי לדפנה לבית שמיר (אחותו של פרופ' רון שמיר), ואב לשלושה.

קישורים חיצוניים
 חברי דירקטוריון בנק הפועלים באתר האינטרנט של הבנק
 עודד ערן באתר Dun's 100

הערות שוליים

דירקטורים ישראלים
יושבי ראש בנק הפועלים
עורכי דין ישראלים
בוגרי תיכון חדש
בוגרי אוניברסיטת תל אביב
בוגרי אוניברסיטת תל אביב: משפטים
בוגרי האוניברסיטה הפתוחה
ישראלים שנולדו ב-1955
ישראלים שנפטרו ב-2020